คลองสุเอซ กลับมาเปิดสัญจรตามปกติ หลังกู้เรือยักษ์ “Ever Given” สำเร็จ
คลองสุเอซ กลับมาเปิดสัญจรตามปกติ หลังกู้เรือยักษ์ “Ever Given” สำเร็จ
คลองสุเอซ กลับมาเปิดสัญจรตามปกติ หลังกู้เรือยักษ์ “Ever Given” สำเร็จ
30 มี.ค. 2564

งค์การคลองสุเอซ (SCA) ของอียิปต์ เปิดเผยว่าการสัญจรในคลองสุเอซ (Suez Canal) กลับมาเป็นปกติอีกครั้ง หลังจากเรือขนส่งตู้คอนเทนเนอร์เอเวอร์ กิฟเวน (Ever Given) ที่เกยตื้นขวางอยู่ในคลองดังกล่าวมานานเกือบหนึ่งสัปดาห์ กลับมาลอยได้แล้ว
โดยวันนี้ (30 มี.ค.64) สำนักข่าวซินหัว รายงานว่า เรือบรรทุกสินค้าขนาดยักษ์ลำดังกล่าวถูกปรับทิศทางให้มาอยู่ตรงกลางคลองและแล่นไปในทางทิศเหนือ เรือลำอื่นๆ จึงทยอยเคลื่อนตัวตาม พร้อมเปิดหวูดเรือของตน
โดยโอซามา เรบี ประธานองค์การคลองสุเอซ (SCA) กล่าวว่า “เรือลากจูงทั้งหมด 13 ลำ และเรือขุดเลน 2 ลำขององค์การฯ มีส่วนร่วมในการกู้ภัยเรือลำนี้ นอกจากนี้ปรากฏการณ์น้ำขึ้นมีส่วนช่วยในการลากและผลักดันเรือดังกล่าว”
พร้อมกันนี้ ประธานองค์การฯ ยังได้ส่งข้อความการรับรองแก่ประชาคมการเดินเรือนานาชาติว่า “การสัญจรในคลองสุเอซกลับเป็นปกติแล้ว”
ขณะที่อับเดล-ฟัตตาห์ อัล-ซีซี ประธานาธิบดีอียิปต์ ได้กล่าวขอบคุณ “ชาวอียิปต์ที่ช่วยกู้วิกฤตเรือติดคลองสุเอซครั้งนี้ทั้งทางเทคนิคและทางปฏิบัติ”
ทั้งนี้ เรือเอเวอร์ กิฟเวน ซึ่งมีระวาง 224,000 ตัน แล่นติดฝั่งและปิดกั้นทางน้ำสายสำคัญตั้งแต่วันอังคาร (23 มี.ค.64) หลังจากสูญเสียความสามารถบังคับทิศทางเนื่องจากกระแสลมแรงและพายุฝุ่น โดยเหตุการณ์ข้างต้นส่งผลให้เกิดการระงับการเดินเรือในคลองสุเอซชั่วคราวและทำให้เรือลำอื่นๆ ต้องจอดรออย่างน้อย 321 ลำ